Angelina Topić

**Angelina Topić** (født 2005) er en serbisk friidrettsutøver som konkurrerer i løpsøvelser, hoppøvelser, kastøvelser og mangekamp, men som har høydehopp som sin beste øvelse. Hun vant høydehopp under U18-EM i friidrett 2022.

## Idrettskarriere
### Sesongene 2018-2020
Topić kom på andreplass i høydehopp under det serbiske U18-mesterskapet i friidrett 2018. I 2019 kom hun på fjerdeplass i høydehopp i det serbiske U20-mesterskapet innendørs, og hun kom på andreplass i det serbiske U16-mesterskapet og U18-mesterskapet utendørs. Hun ble nummer tre i høydehopp i det serbiske U18-mesterskapet innendørs i 2020, og under det serbiske U16-mesterskapet innendørs vant hun høydehopp og ble nummer fire i lengdehopp. Utendørs fikk hun sølv i høydehopp under det serbiske U20-mesterskapet i 2020. Under det serbiske U16-mesterskapet ble hun nummer en i høydehopp og nummer to i lengdehopp, og under det serbiske U18-mesterskapet ble hun nummer to i høydehopp og nummer fire i lengdehopp.  

### Sesongen 2021
Hun vant høydehopp under det serbiske U20-mesterskapet innendørs i januar, og en uke senere vant hun høydehopp under det serbiske innendørsmesterskapet, og vant med det sin første nasjonale seniortittel. Hun ble tatt ut til å delta i U20-balkanmesterskapet i friidrett innendørs 2021, og kom der på andreplass i høydehopp, bak Ioannidou Styliana. Under det serbiske U18-mesterskapet innendørs kom hun på fjerdeplass i lengdehopp.

Utendørs vant hun høydehopp under det serbiske U20-mesterskapet, og hun vant også høydehopp under det serbiske mesterskapet i friidrett. I juni vant hun også høydehopp under U20-balkanmesterskapet i friidrett 2021. Serbia deltok i 3.divisjon under Lag-EM i friidrett 2021, og Topić kom der på andreplass. Under Balkanmesterskapet i friidrett 2021 kom hun på tiendeplass i høydehopp, og under U20-EM i friidrett 2021 kom hun på åttendeplass. I august vant hun høydehopp og lengdehopp under det serbiske U18-mesterskapet i friidrett, og hun vant høydehopp under U18-balkanmesterskapet i friidrett. Hun kom på sjetteplass i høydehopp under U20-VM i friidrett 2021.

### Sesongen 2022
Hun deltok i sin første femkamp innendørs i januar, da hun vant det serbiske U20-mesterskapet i mangekamp innendørs. Under det serbiske U20-mesterskapet i friidrett innendørs vant hun høydehopp og fikk sølv i lengdehopp. Hun kom på andreplass i høydehopp under det serbiske mesterskapet i friidrett innendørs, og vant høydehopp under U20-balkanmesterskapet i friidrett innendørs 2022. I februar vant hun lengdehopp og høydehopp under det serbiske U18-mesterskapet innendørs. Hun hoppet 1,88 i høydehopp i kvalifiseringsrunden under VM i friidrett innendørs 2022, og gikk ikke videre til finalen.

Utendørs deltok hun i det serbiske U18-mesterskapet i friidrett, og vant der høydehopp og lengdehopp, og hun ble nummer to i tresteg. Hun vant høydehopp under U18-balkanmesterskapet i friidrett 2022 og under det serbiske mesterskapet i friidrett 2022, der hun satte nasjonal rekord og U18-bestenotering i verden med 1,96 meter. Hun deltok i U18-EM i friidrett 2022, og vant der høydehopp, foran Johanna Göring og Merel Maes. 

## Referanser


## Eksterne lenker
* 
*  Angelina Topić  – U18-EM 2022